CELEX: 32019D0003
Language: fi
Date: 2018-12-19 00:00:00
Title: Neuvoston päätös (EU) 2019/3, annettu 19 päivänä joulukuuta 2018, liikenneyhteisön alueellisessa ohjauskomiteassa Euroopan unionin puolesta otettavasta kannasta tiettyihin liikenneyhteisön perustamista koskevan sopimuksen täytäntöönpanoon liittyviin talousarvioasioihin

3.1.2019   
               
               
                  FI
               
               
                  Euroopan unionin virallinen lehti
               
               
                  L 1/1
               
            
         NEUVOSTON PÄÄTÖS (EU) 2019/3,
         annettu 19 päivänä joulukuuta 2018,
         liikenneyhteisön alueellisessa ohjauskomiteassa Euroopan unionin puolesta otettavasta kannasta tiettyihin liikenneyhteisön perustamista koskevan sopimuksen täytäntöönpanoon liittyviin talousarvioasioihin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti sopimuksen liikenneyhteisön perustamisesta, jäljempänä ’liikenneyhteisösopimus’, neuvoston päätöksen (EU) 2017/1937 (1) mukaisesti.
                  
               
                     (2)
                  
                  
                     Liikenneyhteisösopimuksen 41 artiklan 3 kohdan mukaisesti liikenneyhteisösopimusta on sovellettu väliaikaisesti 9 päivästä lokakuuta 2017 alkaen. Sitä sovelletaan nykyisin väliaikaisesti sopimuspuolten, nimittäin unionin, Albanian tasavallan, Bosnia ja Hertsegovinan, entisen Jugoslavian tasavallan Makedonian, Kosovon (*1), Montenegron ja Serbian tasavallan kesken.
                  
               
                     (3)
                  
                  
                     Liikenneyhteisön alueellinen ohjauskomitea, jäljempänä ’ohjauskomitea’, hyväksyy liikenneyhteisön vuoden 2019 talousarvion liikenneyhteisösopimuksen asianmukaisen täytäntöönpanon varmistamiseksi.
                  
               
                     (4)
                  
                  
                     On aiheellista määrittää unionin puolesta otettava kanta ohjauskomiteassa sen tiettyjä talouasarvioasioita koskevaan päätökseen, koska tällainen päätös on tarpeen liikenneyhteisön pysyvän sihteeristön toiminnan aloittamiseksi ja sillä on oikeusvaikutuksia suhteessa unioniin.
                  
               
                     (5)
                  
                  
                     Komissiolle annettava valta panna väliaikaisesti täytäntöön liikenneyhteisön talousarvio ei vaikuta sille Euroopan unionista tehdyllä sopimuksella ja Euroopan unionin toiminnasta tehdyllä sopimuksella annetun toimivallan olennaiseen sisältöön,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liikenneyhteisön alueellisessa ohjauskomiteassa unionin puolesta otettava kanta perustuu tähän päätökseen liitettyyn ohjauskomitean päätösluonnokseen.
            Unionin edustajat ohjauskomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 19 päivänä joulukuuta 2018.
            
               
                  Neuvoston puolesta
               
               
                  Puheenjohtaja
               
               E. KÖSTINGER
            
         
         
            (1)  Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 278, 27.10.2017, s. 1).
         
            (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
      
      
         
            LUONNOS
            LIIKENNEYHTEISÖN ALUEELLISEN OHJAUSKOMITEAN PÄÄTÖS nro 2018/…,
            annettu … päivänä … kuuta …,
            liikenneyhteisön vuoden 2019 talousarvion hyväksymisestä
            LIIKENNEYHTEISÖN ALUEELLINEN OHJAUSKOMITEA, joka
            ottaa huomioon sopimuksen liikenneyhteisön perustamisesta ja erityisesti sen 24 artiklan 1 kohdan ja 35 artiklan,
            ON PÄÄTTÄNYT SEURAAVAA:
            
               1 artikla
               Hyväksytään tähän päätökseen liitetty liikenneyhteisön vuoden 2019 talousarvio.
            
            
               2 artikla
               Euroopan komissio vastaa talousarvion toteuttamisesta ja liikenneyhteisön pysyvän sihteeristön toiminnan käynnistämisestä 3 artiklan mukaisesti.
            
            
               3 artikla
               Tämän liitteen 2 artiklaa sovelletaan … päivästä joulukuuta 2018. Sen soveltaminen päättyy sitä päivää edeltävänä päivänä, jona pysyvän sihteeristön johtajan nimitys tulee voimaan.
            
            
               Tehty …, … päivänä … kuuta 2018.
               
                  
                     Alueellisen ohjauskomitean puolesta
                  
                  
                     Puheenjohtaja
                  
               
            
         
      
      
         
            Lisäys
            
               Liikenneyhteisön vuoden 2019 talousarvio
            
            
                        Budjettikohta
                     
                     
                        Määrä
                        (euroa)
                     
                  
                        Virkamiesten palkat
                     
                     
                        750 000 
                     
                  
                        Virkamiesten sosiaaliturva- ja eläkemaksut
                     
                     
                        200 000 
                     
                  
                        Sihteeristön toimintakustannukset (mukaan lukien kiinteät kulut, matkat ja kokousjärjestelyt)
                     
                     
                        330 000 
                     
                  
                        Toimistojen tietotekniset laitteet ja kalusteet (päätoimipaikkaa koskevan sopimuksen piiriin kuulumattomat)
                     
                     
                        100 000 
                     
                  
                        Rekrytointikustannukset (tehtävien julkistaminen haettavaksi ja korvausten maksaminen hakijoille)
                     
                     
                        100 000 
                     
                  
                        Yhteensä
                     
                     
                        1 480 000 
                     
                  
                        Varaus (n. 10 %)
                     
                     
                        150 000 
                     
                  
                        Kaikki yhteensä
                     
                     
                        1 630 000 
                     
                  
                        Josta: EU:n rahoitusosuus (80 %) (*1)
                        
                     
                     
                        1 304 000 
                     
                  
                        WB6:n rahoitusosuus (20 %: liikenneyhteisösopimuksen liitteessä V esitetään maakohtainen jakauma)
                     
                     
                        326 000 
                     
                  
               (*1)  EU:n rahoitusosuuden määrä ei rajoita EU:n vuoden 2019 talousarvion hyväksymistä.